# Vastavalt „Lähteolukorra aruande koostamise juhendmaterjalile“, Keskkonnaamet/Keskkonnaministeerium, 20.09.2013.

Vaivara Ohtlike Jäätmete Käitluskeskus ja prügila (Edaspidi VOJK) puhul on tegemist riigi omanduses oleva käitisega, kus kõik käitisesse toodavad jäätmed on potentsiaalse keskkonnaohuga. Käitise territoorium on projekteeritud ja ehitatud seda printsiipi silmas pidades, mistõttu suur osa territooriumist on kõvakattega ja vähendab oluliselt keskkonnariske ja võimaldab jäätmete käitlemise protsesse läbi viia keskkonnaohutult.

VOJK-st ei lasta ohtlikke aineid loodusesse. Käitlemise ajal järgitakse kehtivaid keskkonnanõudeid. Territooriumilt kogutud veed puhastatakse enne suublasse juhtimist pöördosmoosi seadmega.

**Etapp 1: Käitises ohtlike ainete kasutamise, tootmise või keskkonda laskmise kindlaks tegemine.**

Käitises kasutatakse ohtlikke aineid, mis võivad olla komponentidena ohtlike jäätmete koostises. Jäätmekäitluskohas ei tohi korraga ladustada rohkem, kui 1000 m ³ põlevmaterjali.

Maksimaalne üheaegselt vaheladustatav jäätmete kogus on:

* ladudes 10000 t
* eeltöötluse alal maksimaalne korraga hoitav pinnase kogus kuni 3000 m ³
* töötlemata hapete kogus kuni 300 t,
* küttesegudeks kasutatav jäätmete kogus kuni 300 m ³
* pinnase töötluse platsil käideldav pinnase kogus 50 000 t.

VOJK on rajatud eesmärgiga, et seal on võimalik vastu võtta kõiki jäätmenimistus olevaid ohtlikke jäätmeid. Hetkel ei võeta vastu lõhkeaineid sisaldavaid jäätmeid ja nakkusohtlikke jäätmeid.

Käitises kasutatakse diiselkütust territooriumil töötavate mehhanismide käitamiseks (kahveltõstuk, ekskavaator) ja katlamaja kütteks. Selleks on paigaldatud nõuetekohane 1 m3 mobiilne tankla.

Pinnase keemilise puhastuse jaoks kasutatakse vesinikperoksiidi, mille maksimaalne korraga ladustamise maht on 20 m3.

**Etapp 2: Asjakohaste ohtlike ainete määramine (millel on potentsiaalne võime põhjustada pinnase ja põhjavee saastatust)**

Kõik käitises vastu võetavad ja käideldavad jäätmed võivad põhjustada pinnase või põhjavee saastatust järgmiste omaduste tõttu:

• koostise;

• füüsikaline oleku (tahke, vedel, gaasiline);

• biodegradeerumise;

• lahustuvuse;

• toksilisuse;

• liikuvuse;

• püsivuse.

Ohtlike ainete loodusesse sattumine on võimalik vaid õnnetuste/avariide või käitaja tahtliku käitumise korral.

**Etapp 3: Käitise tegevuskohale eriomase saastamisriski hindamine**

Tavaolukorras ei ole käitisest ohtlike ainete loodusesse sattumine võimalik.

Ohtlikud jäätmed ladustatakse ja käideldakse selleks ettenähtud platsidel, ladudes või varjualuses, mis kõik on varustatud keskkonnariske maandavate meetmetega (drenaaž, katus, piirded jne). Ohtlikke jäätmeid transporditakse ainult kõvakatetega aladel, mis on piiritletud äärekividega, st. otsene jäätmete sattumine loodusesse on välistatud.

Käitises kasutatakse järgnevaid käitlusmeetodeid:

1. Jäätmete ümberpakkimine ja sorteerimine – toimub asfaltplatsil, katusealuses või angaaris. Tegemist on väikesemahuliste partiidega, mille puhul jäätmete loodusesse sattumise tõenäosus on väga väike.
2. Jäätmete füüsikalis-keemiline töötlemine – toimub katusealuses, mille saab sulgeda lekete vältimiseks ja mis töötab kui kessoon. Happeid ladustatakse eraldi teistest jäätmetest ja korraga käideldav happekogus ei ületa 10 m3 (päevas). Jäätmete sattumine loodusesse tõenäosus on väga väike.
3. Küttesegude koostamine – kinnises laoruumis või katusealuses või kõvakattega platsil. Jäätmete sattumine loodusesse sattumise tõenäosus on väga väike.
4. Pinnase ja jäätmete töötlemine – toimub eraldi platsil, millel kõvakate ja eraldi drenaaž. Jäätmete sattumine loodusesse on välistatud.

Kõik VOJK jäätmete käitlemiseks mõeldud kõvakattega platsid ja teed on ühendatud omaette piiritletud aladena, millest kogutav vesi puhastatakse enne suublasse juhtimist.

Lähtuvalt eeltoodust võib ohtlike ainete loodusesse sattumine toimuda ainult järgmistel juhtudel:

1) Toimub avarii või vahejuhtum - käitise tegevuskohas oleval teel läheb paakauto ümber, lõhkeb mahuti, puruneb tihend, toimub avariiline vetteheide, toimuvad lekked dreenide purunemise tõttu.

2) Rutiinse tegevuse käigus - näiteks toimub ohtliku kemikaali laadimise ajal läbitilkumine torude liitekohtadest, lekked suletud või purunenud dreenidest, betoonist kõvakatete pragunemine;

Mõlemal juhul ei saa loodusesse sattuva ohtlike ainete hulk olla suur, sest väikesemahulised jäätmepartiid on pakendatud maksimaalselt 1m3 suurustesse pakenditesse. Sellise purunemisel kõvakattega alal ei ole võimalik ohtlike ainete loodusesse sattumine.

**VOJK kohta on läbi viidud KMH (2017) ja KSH (2023).**

**Vastavalt juhendmaterjalile:**

Kui esimese kolme etapi läbimisel selgub, et kasutatavate, toodetavate või keskkonda viidavate ohtlike ainete kogus on väike või pinnase ja põhjavee saastamine on ebatõenäoline, siis võib lähteolukorra aruanne piirduda esimese kolme etapiga.

**Lähtuvalt eeltoodust võib järeldada, et vaatamata käitises käideldavast ohtlike jäätmete hulgast ja ohtlikkusest ei ole ohtlike ainete loodusesse sattumine tänu käitise spetsiifikale kuigi tõenäoline.**